Rygetrangen tog måske overhånd for indbrudstyve. Tirsdag aften forsvandt flere hundrede tusinde cigaretter fra en lagerbygning i Nørresundby.

Indbruddet fandt sted mellem klokken 19.00 og 23.30, hos Hedegaard Christensens Eftf. på Amalienborgvej. Tyvene brugte en skærebrænder til at skære hul i en jerndør, der førte ind til lageret. Her gjorde de kort proces og fik hurtigt fat i byttet. 21 bokse a 50 kartoner cigaretter i forskellige mærker. Altså i alt 210.000 cigaretter.